wickkiey/tamil-wikipedia-chunked huggingface dataset:
# சம்ஜவுதா விரைவுத் தொடருந்து

**சம்ஜவுதா விரைவுத் தொடருந்து** (Samjhauta Express) என்பது இந்தியா மற்றும் பாகிஸ்தான் நாடுகளிலுள்ள இரு நகரங்களுக்கிடையே இயக்கப்படும் தொடருந்து சேவையாகும். சிம்லா ஒப்பந்தத்தின் பயனாக 1976 ஆம் ஆண்டு ஜூலை 22 அன்று இந்த சேவை தொடங்கப்பட்டது. அப்போது இந்தியாவில் பஞ்சாப்பின் அமிர்தசரஸ் மற்றும் பாகிஸ்தானில் லாகூர் நகரங்களுக்கிடையே 42 கி.மீ. தொலைவிற்கு இயக்கப்பட்டது. 1980களில் கலிஸ்தான் இயக்கத்தின் அச்சுறுத்தல் காரணமாகச் சேவையை இந்திய எல்லைக்கு அருகாமையிலுள்ள அடாரியுடன் நிறுத்தப்பட்டது. தொடக்கத்தில் தினசரி சேவையாக இருந்தாலும் 1994 ஆம் ஆண்டு முதல் வாரம் இரு முறை செவ்வாய் மற்றும் வெள்ளி போன்ற நாட்களில் மட்டுமே இயக்கப்படுகின்றது.
# சம்ஜவுதா விரைவுத் தொடருந்து

## 2007 குண்டுவெடிப்புகள்

18 பிப்ரவரி 2007 அன்று அதிகாலையில் இந்த விரைவு வண்டி பானிபட் அருகே சென்று கொண்டிருந்த போது, வெடித்த குண்டுகளால் 70 பேர் கொல்லப்பட்டனர் மற்றும் பலர் படுகாயம் அடைந்தனர்.
# கொப்பத்துப் பரணி

பரணி இலக்கியங்களில் **கொப்பத்துப் பரணி** காலத்தால் முந்தியது.
நூலின் காலம் 11-ஆம் நூற்றாண்டு.  
கொப்பம் என்பது கர்நாடக மாநிலம் கிருஷ்ணா ஆற்றங்கரையில் உள்ள ஊர். தற்போது கொப்பல் அழைக்கப்படுகிறது. கங்கை கொண்ட சோழனது இரண்டாவது மகன் இரண்டாம் இராசேந்திர சோழன். இவன் கொப்பத்தை வென்றதைப் பாடுவது இந்தப் பரணி நூல். கொப்பத்துப் போரின்போது சோழவேந்தனாக விளங்கியவன் முதலாம் இராசாதிராசன். இவன் கொப்பத்துப் போரில் யானைமீதேறிப் போரிட்டபோது கொல்லப்பட்டான். இதனால் இவனை ‘யானைமேல் துஞ்சிய தேவர்’ எனச் சாசனங்கள் குறிப்பிடுகின்றன.  
மேலைச் சாளுக்கிய வேந்தன் ஆகவமல்லன் இவனை எதிர்த்துப் போரிட்டுக் கொன்றவன். கொல்லப்பட்ட சோழனின் தம்பி இரண்டாம் இராசேந்திரன் படைநடத்திப் போரில் வெற்றி கண்டான். இதனைப் பாடுவதே கொப்பத்துப் பரணி.  
கொப்பத்துப் பரணி நூல் இப்போது கிடைக்கவில்லை. என்றாலும் இந்தப் பரணி நூல் பற்றிப் பின் வந்த இலக்கியங்கள் குறிப்பிடுகின்றன.
# கொப்பத்துப் பரணி

## குறிப்பு

- கங்கை கொண்ட சோழன் (முதலாம் இராசேந்திரன்)
- கங்கை கொண்ட சோழனின் முதல் மகன் முதலாம் இராசாதிராசன்
- கங்கை கொண்ட சோழனின் இரண்டாம் மகன் இரண்டாம் இராசேந்திரன்
# கொப்பத்துப் பரணி

## கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, 2005
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
# கூடலசங்கமத்துப் பரணி

பரணி இலக்கியங்களில் **கூடலசங்கமத்துப் பரணி** காலத்தால் முந்திய கொப்பத்துப் பரணி நூலை அடுத்துத் தோன்றிய இரண்டாவது பரணி நூல்.  
கூடலசங்கமம் என்பது ஆந்திர மாநிலம் கிருஷ்ணா ஆறும், துங்கபத்திரா ஆறும் கூடுமிடம்.  
சோழர் ஆட்சி
- கங்கை கொண்ட சோழன் (முதலாம் இராசேந்திரன்)
- கங்கை கொண்ட சோழனின் முதல் மகன் முதலாம் இராசாதிராசன்
- கங்கை கொண்ட சோழனின் இரண்டாம் மகன் இரண்டாம் இராசேந்திரன்
- கங்கை கொண்ட சோழனின் மூன்றாம் மகன் வீரராசேந்திரன்  
கொப்பத்துப் போரில் இரண்டாம் இராசேந்திரன் வென்றதன் பின்னும் மேலைச் சாளுக்கியரோடு சோழர் தொடர்ந்து போரிடவேண்டியதாயிற்று.  
சோழர்க்கும் கீழைச் சாளுக்கியருக்கும் இடையே திருமண உறவு உண்டாயிற்று. இதனால் மேலைச் சாளுக்கியர் பகை மேலும் வலுத்தது.  
கீழைச் சாளுக்கியரது வேங்கி நாட்டை மேலைச் சாளுக்கியர் தாக்கினர். இதனால் வீரராசேந்திரன் மேலைச் சாளுக்கியரோடு மூன்று முறை போரிட வேண்டியராயிற்று. மூன்றாவது போர் கூடலசங்கமம் என்னுமிடத்தில் நடைபெற்றது. மேலைச்சாளுக்கியன்சோமேசுவரனுக்கு எதிராக இந்தக் கூடல சங்கமப் போரில் வீரராசேந்திரன் பெற்ற வெற்றியைப் பாடியதே கூடலசங்கமத்துப் பரணி.  
கூடலசங்கமத்துப் பரணி நூல் இப்போது கிடைக்கவில்லை.  
என்றாலும் இந்தப் பரணி நூல் பற்றிப் பின் வந்த இலக்கியங்கள் குறிப்பிடுகின்றன.  
நூலின் காலம் 11-ஆம் நூற்றாண்டு.
# கூடலசங்கமத்துப் பரணி

## கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, 2005
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
# .ae

**.ae** (அரபு: *امارات.*) என்பது ஐக்கிய அரபு அமீரகத்துக்கான இணையத்தின் உயர் நிலை ஆள்களப் பெயர் ஆகும். இந்த ஆள்களப் பெயர் 1992இல் அறிமுகப்படுத்தப்பட்டது. இந்த ஆள்களப் பெயர் ஐக்கிய அரபு அமீரக ஆள்கள நடப்பிக்கையால் வழங்கப்படுகின்றது.  
*.ae* என்ற ஆள்களப் பெயர் வணிக நிறுவனங்களாலும் அமைப்புகளாலும் தனியாட்களாலும் பயன்படுத்தப்பட்டு வருகின்றது.
# .ae

## இரண்டாம் நிலை ஆள்களப் பெயர்கள்

- *.co.ae*-நிறுவனங்கள்
- *.net.ae*-வலையமைப்பு வழங்குநர்கள்
- *.gov.ae*-அரசும் அமைச்சுகளும்
- *.ac.ae*-கல்லூரிகள், பல்கலைக்கழகங்கள், கல்வி நிலையங்கள்
- *.sch.ae*-பொதுப் பாடசாலை, தனியார் பாடசாலை
- *.org.ae*-வணிக நோக்கற்ற அமைப்புகள்
- *.mil.ae*-படையமைப்புகள்
- *.pro.ae*-தொழினெறிஞர்கள்
- *.name.ae*-தனியாட்கள்
# .ae

## ஏற்கப்பட்ட பதிவகங்கள்

- அமீரகத் தொலைத்தொடர்புக் கூட்டு நிறுவனம்
- து
- அசுக்கியோ
- Marcaria
- ஐக்கிய அரபு அமீரக இன்சிட்ரா
- மார்க்மானிட்டர்
- ஐ. பி. மிரர்
- *Innter.net*
- ஐக்கிய அரபு அமீரகச் சர்வர்
- இண்டர்நெட்வொர்க்சு
- சி. பி. எசு. இடட்டேன்சய்ச்டேமே
- சேவ்நேம்சு
- 123தொமைன்
- கான்சுல்டிக்சு
- இண்டர்நெட்க்சு
- 101தொமைன்
- துர்ராக்கு
# .ae

## இதையும் பார்க்க

- ஐக்கிய அரபு அமீரகம்
# நந்தகோபன் (தொன்மவியல்)

**நந்த கோபன்** அல்லது **நந்தகோபர்** **நந்தசேன மகாராஜா** என்பவர் இந்துத் தொன்மக் கதைகளின் (பாகவதம்) படி ஒரு யாதவர் குல (இடையர்) இனத்தை சேர்ந்த அரசர் ஆவார். வசுதேவரின் நண்பரான நந்தகோபன். வசுதேவருடைய மனைவி தேவகியின் அண்ணனான கம்சன் வசுதேவருடைய குழந்தைகளை எல்லாம் கொன்றதால் வசுதேவர், கிருஷ்ணர் பிறந்ததும் அவரை கோகுலம் என்ற இடத்தில் வாழ்ந்து வந்த இடையர்களின் தலைவராகிய நந்தசேனரிடம் கொடுத்து வளர்க்கச் சொன்னார். நந்தசேனரே கிருட்டிணனையும் பலராமனையும் வளர்த்தார். யசோதை இவரது மனைவி.
# யசோதை

**யசோதை**, இந்துத் தொன்மக் கதைகளின் படி, நந்தரின் மனைவி. இவரே கிருட்டிணனை வளர்த்தவர். வசுதேவர் கிருட்டிணன் பிறந்ததும் அவனது மாமன் கம்சனிடம் இருந்து காப்பாற்றுவதற்காக கிருட்டிணனை கோகுலத்தில் இருந்த நந்தர், யசோதை ஆகியோரிடம் கொடுத்து வளர்க்கச் சொன்னார். மேலும் இவரே பலராமரையும் சுபத்திரையையும் வளர்த்தார்.  
- பாகவத புராணம்
# கோகுலம்

**கோகுலம்** இந்தியாவின் உத்திரப் பிரதேசத்தில் உள்ள மதுரா மாவட்டத்தில் உள்ள ஒரு நகரப் பஞ்சாயத்து. இது மதுராவில் இருந்து தென் கிழக்கே 15 கி.மீ தொலைவில் உள்ளது. இங்குதான் நந்தகோபன் - யசோதை தம்பதியரிடம் கிருட்டிணர், வளர்ந்தாக இந்து தொன்மக் கதைகளில் கூறப்பட்டுள்ளது. இங்குள்ள யமுனை ஆற்றாங்கரையில் கிருஷ்ணரின் கோயில் அமைந்துள்ளது.
# புட்கரன்

இந்துத் தொன்மக் கதைகளின் படி, **புட்கரன்** (புஷ்கரன்) நிசாத மன்னனான நளனின் உடன் பிறந்தவன். நளன் இவனிடம் சூதாட்டத்தில் தனது நாட்டை இழந்து விடுகிறான். தமயந்தி சுயம்வரத்தில் நளனைத் தேர்ந்தெடுத்ததால் சினமுற்ற கலி நளனைப் பிடித்துக் கொண்டதால் நளன் சூதில் புட்கரனிடம் தோற்றதாகக் கதைகளில் கூறப்படுகின்றது.
# சுலோச்சனா

இராமாயணக் கதையின் படி, **சுலோச்சனா** பாம்புகளின் அரசனான சேச நாகனின் மகள் ஆவார். இவளை இராவணின் மகனான இந்திரசித்து மணந்து கொண்டான். கதைகளில் சுலோச்சனா வீரம் மிகுந்தவளாகக் காட்டப்படுகிறாள். இந்திரசித்து இராமனுடன் போரிடச் செல்கையில் அழாமலும் அவனைத் தடுக்காமலும் சுலோச்சனா வீரத்துடன் இருந்ததாகக் கூறப்படுகிறது.
# அமீர்ப்பூர் மாவட்டம், உத்தரப்பிரதேசம்

**அமீர்ப்பூர் மாவட்டம்** இந்தியாவின் உத்தரப் பிரதேச மாநிலத்தின் 71 மாவட்டங்களில் ஒன்றாகும். அமீர்ப்பூர் நகரம் இம்மாவட்டத்தின் தலைநகராகும். இம்மாவட்டம் சித்திரக்கூட பிரிவின் கீழ் அமைந்துள்ளது. அமீர்ப்பூர் மாவட்டத்தின் பரப்பு 4,121.9&nbsp;கி.மீ.². இம்மாவட்டத்தின் மக்கள்தொகை 1,042,374 (2001 கணக்கெடுப்பு). உத்தரப் பிரதேசத்தின் 71 மாவட்டங்களில், 2011 ஆம் ஆண்டு கணக்கெடுப்பின் படி, மகோபா மற்றும் சித்திரக்கூட மாவட்டங்களுக்கு பிறகு, மூன்றாவது குறைந்த மக்கள் தொகை கொண்ட மாவட்டம் இதுவாகும்.
# அமீர்ப்பூர் மாவட்டம், உத்தரப்பிரதேசம்

## பொருளாதாரம்

2006ல் பஞ்சாயத்து ராஜ் அமைச்சகம் அமீர்ப்பூர் மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது.
# அமீர்ப்பூர் மாவட்டம், உத்தரப்பிரதேசம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி அமீர்ப்பூர் மாவட்டம் மாவட்டத்தின் மொத்த மக்கட்தொகை 1,104,021. இது தோராயமாக சைப்ரஸ் நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 417வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் அமீர்ப்பூர் மாவட்டம் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 5.78%. அமிர்ப்பூர் மாவட்டம் மாவட்டத்தின் பாலின விகிதப்படி 1000 ஆண்களுக்கு 860 பெண்கள் உள்ளனர். மேலும் அமீர்ப்பூர் மாவட்டம் மாவட்ட மக்களின் கல்வியறிவு விகிதம் 70.16%.
# கோலின்

**கோலின்** (Choline) நீரில் கரையக்கூடிய அத்தியாவசியமான ஊட்டச்சத்தாகும். கோலின் சாதாரணமாக உயிர்ச்சத்து பி தொகுதியில் ஒன்றாகக் கருதப்படுகிறது. கோலின் என்பது பொதுவாகக் காணப்படும் பல்விதமான *N*,*N*,*N*-டிரைமீத்தைல் எத்தனால் அம்மோனியம் நேரயனியினைக் கொண்ட நான்கிணைப்பு அமோனிய உப்புகளைக் குறிப்பிடுகின்றது. (வலதுபுறம் உள்ள X<sup>−</sup> என்பது கண்டறியப்படாத பரிமாற்ற எதிரயனியைக் குறிக்கின்றது).
# பீட்டா கரோட்டீன்

**பீட்டா கரோட்டீன்** (β-Carotene) தாவரங்களிலும், பழங்களிலும் உள்ள ஒரு அடர்செம்மஞ்சள் (ஆரஞ்சு) நிறமியாகும். இது ஒரு கரிமச் சேர்மமாகும். வேதியியல் முறைப்படி ஐதரோகார்பனாகவும், ஐசோபிரீன் பகுதிகளிலிருந்து (அலகுகளிலிருந்து) வருவிக்கப்படுவதால் குறிப்பாக டெர்பீனாய்டுகளாகவும் (ஐசோபிரெனாய்டு) வகைப்படுத்தப்படுகின்றன. பீட்டா கரோட்டீன் ஜெரனைல்ஜெரனைல் பைரோபாஸ்பேட்டிலிருந்து உயிர்வேதியியல் முறையில் தொகுக்கப்படுகிறது.
# இராமதேவர் பூசாவிதி

**இராமதேவர் பூசாவிதி** என்பது இராமதேவர் என்வரால் எழுதப்பட்ட நூல்களில் ஒன்று.  
இவர் 16ஆம் நூற்றாண்டில் வாழ்ந்த புலவர்.  
இவர் சிறியனவும் பெரியனவுமாக 27-க்கும் மேற்பட்ட நூல்களை இயற்றியுள்ளார்.
போன்றவை இவரது நூல்கள்.  
இவர் சித்தராக விளங்கியவர்.  
இந்த நூலில் 10 விருத்தங்கள் உள்ளன.
# இராமதேவர் பூசாவிதி

## நூல் தரும் கருத்துகளில் சில

- ஆதி
:ஆதி என்ற மணிவிளக்கை அறிய வேணும்
::அகண்ட பரிபூரணத்தைக் காண வேணும்
:சோதி என்ற தூயவெளி மார்க்கம்
- வேதாந்தம்
:வேதி என்ற வேயாந்த மார்க்கம்
- உருவாரம்
:முக்கோணம் வரைந்து அதன் முனைகளைச் சேர்த்து நாற்கோணம் வரைந்து நடுவில் நாயகியை வைத்து ஏழு முனைகளிலும் தீப்பிழம்பு வைத்து மனக் கண்ணில் பார்ப்பவன் சித்தன்.
- பூசை விழிகள்
:பலி கொடுத்தல், சுடுகாட்டுச் சாம்பல் பூசல், ஆணி அடித்தல் முதலான செயல்கள் இதில் விளக்கப்பட்டுள்ளன.
# இராமதேவர் பூசாவிதி

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
- சித்தர் பாடல்கள், இரண்டாம் பாகம், பிரேமா பிரசுரம், ஆறாம் பதிப்பு 1987
# அறிவியல் தமிழ் அமைப்புகள்

**அறிவியல் தமிழ் அமைப்புகள்** என்பவை பல்வேறு வழிகளில் அறிவியலையும் அறிவியல் தமிழையும் வளர்ப்பதை நோக்கமாகக் கொண்டு செயற்படும் அமைப்புகள் ஆகும். அறிவியல் தகவல்களை தமிழில் மக்களிடம் எடுத்துச் செல்லல், அறிவியல் மனப்பார்மையை வளர்த்தல், அறிவியல் தமிழை வளர்த்தல், அறிவியல் கல்வியை தமிழில் தருவதை ஊக்குவித்தல் எனப் பல்வேறு நோக்களோடு இந்த அமைப்புகள் செயற்படுகின்றன.
# அறிவியல் தமிழ் அமைப்புகள்

## பணிகள்

- தமிழ்வழிக் கல்வியை, தமிழ்வழி அறிவியல் கல்வியை ஊக்குவித்தல்
- இதழ்கள் நூல்கள் ஆய்வேடுகள் வெளியிடுதல்
- அகராதிகள், கலைக்களஞ்சியங்கள் வெளியிடுதல்
- அறிவியல் தமிழ் நூலடைவுகள் வெளியிடுதல்
- தமிழில் அறிவியல் செய்திகளைப் பரப்புதல்
- தமிழில் அறிவியல் ஆய்வுகளைச் செய்தல்
- மாநாடுகள், கருத்தரங்குகள், விரிவுரைகளை நடத்துதல்
- அறிவியல் நடுவங்கள் நிறுவிச் செயற்பட வைத்தல்
- மாணவர்களுக்கான அறிவியற் பரிசோதனைப் போட்டிகள் வைத்தல்
- கலைச்சொல்லாக்கம்
- மொழிபெயர்ப்பாக்கம்
- தமிழ் மொழியை நவீன ஊடகங்களில் பயன்படுத்துவதை ஏதுவாக்கல்
- பொதுமக்களிடையே, மாணவரிடையே அறிவியல் மனப்பான்மையை வளர்த்தல்
# அறிவியல் தமிழ் அமைப்புகள்

## பட்டியல்

- அறிவியல் தமிழ் மன்றம்
- தஞ்சைப் பல்கலைக்கழக அறிவியல் தமிழ்த் துறை
- தமிழ்நாடு அறிவியல் இயக்கம்
- அனைத்திந்திய அறிவியல் தமிழ்க் கழகம்
- பொறியியல் தொழில்நுட்பத் தமிழ் வளர்ச்சி மையம்
- சுதேசி விஞ்ஞான இயக்கம்
- தமிழக அறிவியல் பேரவை
- வளர்தமிழ் மன்றம்
- உலகத் தமிழ்த் தகவல் தொழில்நுட்ப மன்றம்
- சுதேசி அறிவியல் இயக்கம் (குன்றக்குடி)
- மக்கள் அறிவியல் இயக்கம் (கோவை)
- உலக தமிழ் வளர்ச்சி அறக்கட்டளை
- அறிவியல் தமிழ் அறக்கட்டளை
# அனைத்திந்திய அறிவியல் தமிழ்க் கழகம்

**அனைத்திந்திய அறிவியல் தமிழ்க் கழகம்** என்பது அறிவியலை தமிழில் மக்களிடம் எடுத்துச் செல்வதையும், அறிவியல் தமிழ் வளர்ச்சியையும் நோக்கமாகக் கொண்டு செயற்பட்டு வரும் ஒர் அமைப்பு. இது 1988 ஆம் ஆண்டு தொடக்கம் தொடர்ச்சியாக அறிவியல் தமிழ்க் கருத்தரங்குகளை நடத்தி வருகிறது. இது தமிழ்ப் பல்கலைக்கழகத்தை மையமாகக் கொண்டு செயற்படுகிறது.
# கதான்ஸ்க்

**கதான்ஸ்க் ** (*Gdańsk*) வடக்குப் போலந்தில் பால்டிக் கடலுடன் விஸ்துலா ஆறு கலக்கும் இடத்தில் அமைந்துள்ள ஓர் நகரமாகும். இது போலந்தின் ஆறாவது பெரிய நகரமாக (மக்கள்தொகை 500 000) விளங்குகிறது. நாட்டின் முகனையான துறைமுக நகரமாகவும் விளங்குகிறது.  
கதான்ஸ்க் நகரம் பத்தாவது நூற்றாண்டு முதலே போலந்தின் வரலாற்றில் முக்கியப் பங்காற்றி வந்துள்ளது. இங்குதான் போலந்தின் தொழிற்சங்கம் "சாலிடாரிட்டி" உருவானது; இந்தத் தொழிற்சங்க இயக்கமே மத்திய, கிழக்கு ஐரோப்பாவில் பொதுவுடமை ஆட்சி முடிவுக்கு வரக் காரணமாக அமைந்தது.
# கதான்ஸ்க்

## விக்கிமானியா

ஆறாவது விக்கிமானியா இங்குதான் 2010ஆம் ஆண்டில் நிகழ்த்தப்பெற்றது.
# முப்பொருள் (சைவம்)

**முப்பொருள்** என்பது சைவ சித்தாந்தத்தில் பதி பசு பாசம் ஆகியவற்றைக் குறிப்பதாகும். இவற்றில் பதி என்பது இறைவனையும், பசு என்பது உயிர்களையும், பாசம் என்பது தளைகளையும் குறிக்கிறது.
# முப்பொருள் (சைவம்)

## விளக்கம்

முப்பொருள்களில் கடவுள் பேரறிவு உடையது என்றும், உயிர் சிற்றறிவுடையது என்றும் தளை உயிர் அற்றதாகவும் அறியப்படுகிறது.
# முப்பொருள் (சைவம்)

## விளக்கம்

### பதி (எ) கடவுள்

சைவ சித்தாந்தத்தில் கடவுள் எங்கும் இருப்பவராகவும், ஒருவனாய் உலகினை ஆள்பவனாகவும், உலகம் முழுவதும், அதற்கு அ்ப்பாலும் நிறைந்தவனுமாகவும் கூறப்பெறுகிறார். தோற்றமும் அழிவும் இல்லாதவராக கூறப்பெறும் கடவுளுக்கு எட்டு வகை குணங்கள் இருப்பதாகச் சைவ சித்தாந்தம் எடுத்துரைக்கிறது. இத்துடன் கடவுளுக்கு உவமை கூற இயலாது என்றும் சைவ சித்தாந்தம் கூறுகிறது.
# முப்பொருள் (சைவம்)

## விளக்கம்

### பசு (எ) உயிர்

சைவ சித்தாந்தத்தின் படி உயிரானது உடலினைப் பெறும் முன்பு அறிவு, இச்சை, செயல் என்பது இன்றி அறியாமை நிலையில் மூழ்கியிருக்கும்.
இந்த உயிரானது கடவுளைப் போன்று தோற்றமும் அழிவுமில்லாதாகும்.
# முப்பொருள் (சைவம்)

## விளக்கம்

### பாசம் (எ) தளை

சைவ சித்தாந்தத்தின் படி பாசம் அல்லது தளை என்பது உயிர்களை அடிமை செய்யும் பொருள்களாகும். இதனை போகப் பொருள்கள் என்றும் கூறுவர்
# முப்பொருள் (சைவம்)

## வரலாறு

சைவ சமயம் இலிங்க வழிபாட்டில் தொடங்கியது. சிந்துவெளி நாகரிகத்தின் முத்திரைகளில் இலிங்க வழிபாட்டைக் குறிக்கும் சான்றுகள் உள்ளன. இதனை அம்மையப்பன் வழிபாடு என்பர். இலிங்கம் மக்களின் ஆண் பெண் உறவைக் காட்டுவது தவறான ஆரிய சித்தரிப்பாகும் .  
இந்தச் சமயம் தன் வளர்ச்சிப் பாதையில் பல மாறுதல்களைப் பெற்றது. ஆரியர் வருகைக்குப் பின்னர் சைவம் வேதாந்த நிலையைப் பெற்றது. இதனை வேதாந்தம் என்பர். இதில் சிவனைப் பற்றிய கதைகள் தோன்றின. இதனை விடுத்து, சிவத்தை பத்கி, பசு, பாசம் என முக்கோணப் பாங்கில் எண்ணிப் பார்த்தனர். சிந்தித்துக் கண்ட முடிவைச் சித்தாந்தம் என்றனர்.  
- ஞாலத்தைச் சித்தாந்தம் பதி, பசு, பாசம் எனக் கண்டது.
- சிவம், உயிர், பாசம்
- அறிவு, ஆன்மா, ஆசை
- பரமாத்மா, சீவாத்மா, பாசம்
- வித்து, சித்து, அசித்து(சடம்)
என்றெல்லாம் இதனைப் பாகுபடுத்திப் பார்த்தனர். சிவஞான சித்தியார், சிவஞான போதம் முதலான நூல்கள் இவற்றை விரிவாகப் பேசுகின்றன.
# முப்பொருள் (சைவம்)

## திருமந்திர விளக்கம்

திருமூலர் பாடல்
:பதி பசு பாசம் எனப் பகர் மூன்றில்
:பதியினைப் போல் பசு பாசம் அனாதி
:பதியினைச் சென்று அணுகாப் பசு பாசம்
:பதி அணுகில் பசு பாசம் நில்லாவே
##### இப்பாடலுக்கான 16 ஆம் நூற்றாண்டு உரை
:பசுவும் பாசமும் பதியினைப் போலவே அனாதி; ஆகையாலே; :"பதி பசு பாசம் எனப் பகர் மூன்றில் பதியினைப் போல் பசு பாசம் அனாதி" என்னும் சத்தத்துக்கு விபரம்
:பசுவாகிய சீவாத்மா சமுசார சக்தியில் விழுந்து வேற்றுமைப் புத்தியைக் கொண்டு பதியினைச் சேராமையினாலே "பதினினைச் சென்று அணுகாப் பசு பாசம்" என்னும் சத்தத்துக்கு விபரம்
:பசுவாகிய சீவாத்மா சத்திநிபாத விவேகத்தைக் கொண்டு காரண குரு கை காட்டும்படியே நீரும் நீர்க்குமிழியும் கலந்து ஒன்றானாற் போல, பதியினைச் சேர்ந்து ஐக்கிய பதம் பெற்ற பின் பசுவுடன் பாசம் நட்டமானபடியினாலே "பதி அணுகிற் பாசம் நில்லாவே" என்னும் சத்தத்துக்கு விபரம் என்க.
##### இப் பாடலுக்கான எளிய விளக்கம்
:இறைவன், உயிர், உயிரின ஆசை எனபன பேரண்ட இயக்கத்தின் மூன்று பொருள்கள். இறைவனைப் போலவே உயிரினங்களும், ஆசையும் தாமே தோன்றுபவை. உயிரினங்களும் ஆசையும் உலகியல் வாழ்வில் இறைவனை அணுகுவதில்லை. அணுகினால் நீர் வேறு, நீர்க்குமிழி வேறு என்று இல்லாதது போல ஒன்றாய் இருக்கும்.
# முப்பொருள் (சைவம்)

## அறிவுக் கண்ணோட்டம்

அறிவுதான் பதி. அதுதான் எங்கும் பதிந்திருப்பது. பதிவு உயிர்த்தெழுந்து மூச்சு விடுவது உயிர். இந்த உயிர்ச்சத்து உடலைக் கட்டிக்கொள்கிறது. பாசம் என்பது கயிறாகிய கட்டு. பாசம் என்பது கட்டும், அவிழும், அறுந்து போகும். இதுதான் வாழ்வு. இவ்வாறு பதி பசு பாசங்களை உணர்ந்து பார்த்தனர்.
# தமிழச்சியின் கத்தி (நூல்)

**தமிழச்சியின் கத்தி** என்பது பாரதிதாசனால் 1949-ஆம் ஆண்டு எழுதப்பட்ட நூலாகும். இந்நூலை **தமிழச்சியின் கதை** என்றும் சொல்வதுண்டு. 40 துணைத் தலைப்புகளைக் கொண்டுள்ளது இந்நூல், உணர்ச்சிமயமான கவிதைகளை உள்ளடக்கியது.
# தமிழச்சியின் கத்தி (நூல்)

## கதைச் சுருக்கம்

அக்காலத்தில், ஆற்காடு 172 பாளையப் பட்டாகப் பிரிக்கப்பட்டிருந்தது. செஞ்சிப் பாளையப்பட்டின் தலைவன், தேசிங்கு; வடக்கன்; தமிழரை இகழ்பவன். சிப்பாய்களிலே சிலருக்கு ஒரு தலைவன் இருப்பான். அவன் சுபேதார். சுதரிசன் சிங்கு ஒரு சுபேதார்; அவனும் அவன் தோழனான மற்றொரு சுபேதார் ரஞ்சித் சிங்கும், புதுச்சேரி சென்று வளவனூர் வழியாக வருகையில், வளவனூர்ப் புறத்துத் தென்னந் தோப்பொன்றில் திம்மனைக் காணுகிறார்கள் என்று இக்கவிதை தொகுப்பு ஆரம்பமாகிறது.
# தமிழச்சியின் கத்தி (நூல்)

## உசாத்துணைகள்

- தமிழகம்.வலை தளத்தில் மின்னூல் வடிவல் தமிழச்சியின் கத்தி
- மதுரைத் திட்டம்
# முதலாம் சிம்மவர்மன் (இடைக்காலம்)

**முதலாம் சிம்மவர்மன்** என்பவன் இடைக்காலப் பல்லவர்களுள் ஒருவன்.
# முதலாம் சிம்மவர்மன் (இடைக்காலம்)

## காலம்

லோக விலாபம் என்ற திகம்பர சமண நூல் பாடலி என்னும் சிற்றூரில் சர்வநந்தி என்ற சமண துறவியால் திருத்தி அமைக்கப்பட்டது. அத்திருத்தி அமைக்கப்பட்ட நூலின் காலம் காஞ்சி நகர பல்லவர் அரசனான இரண்டாம் சிம்மவர்மனின் 22ஆம் ஆட்சியாண்டாகும். (அதாவது சாக ஆண்டு 380 அல்லது பொ.பி.458) அதனால் இரண்டாம் சிம்மவர்மனின் ஆட்சிக்காலம் பொ.பி. 436 - 458 எனக் கொள்ளலாம்.  
அதே சமயம் பல்லவ வம்ச வரலாற்று ஆவணமான பிரசஸ்டி ஒன்று அவனின் ஆட்சிக்காலம் 436-460 என்று கூறுகிறது. அதனால் லோக விலாபம் திருத்தியமைக்கப்பட்ட பிறகு மேலும் இரண்டு ஆண்டுகள் இவன் ஆட்சி செய்ததாக தெரிகிறது.
# தூய யோவான் மேல்நிலைப் பள்ளி

**தூய யோவான் மேல்நிலைப்பள்ளி**, திருநெல்வேலி திருமண்டலத்தைச் சார்ந்த ஒரு கிறித்தவ கல்வி நிலையமாகும். கி.பி 1878 -ம் ஆண்டு ஆரம்பிக்கப்பட்டு பாளையங்கோட்டை மற்றும் சுற்றுப்புற மாவட்ட மாணவர்களின் தொடக்க மற்றும் மேல்நிலைக்கல்விக்கு கல்விச் சேவை செய்து வருகிறது.
# தூய யோவான் மேல்நிலைப் பள்ளி

### வரலாறு

கிறித்தவ மிசனரி சங்கத்தால் கி.பி 1844 -ம் ஆண்டு பாளையங்கோட்டையில் ஒரு வாடகை கட்டிடத்தில் இருமொழி மூலம் பயிற்றுவிக்கும் கல்விநிலையமாக ஆரம்பிக்கப்பட்டதே தூய யோவான் மேல்நிலைப்பள்ளி மற்றும் தூய யோவான் கல்லூரி ஆகியவற்றின் ஆரம்பமாகும். பின்னர் இந்தப் பள்ளி பாளையில் இருந்து 3 கி.மீ தொலைவில் இருந்த வண்ணாரப்பேட்டை பகுதிக்கு மாற்றப்பட்டது. 1871 ம் ஆண்டு உயர்நிலை பள்ளிக்கான அனைத்து வசதிகளும் கட்டமைப்புகளும் உருவாக்கப்பட்டது. 1878 -ம் ஆண்டு இந்த பள்ளியின் இன்னொரு பிரிவு தூய யோவான் கல்லூரியாக ஏற்றம் அடைந்தது. 1928 -ம் ஆண்டு பாளையங்கோட்டையில் பள்ளி தற்போது அமைந்திருக்கும் இடத்தில் அமைக்கப்பட்டது.  
1978 ம் ஆண்டு ஜூலை மாதம் தூய யோவான் உயர்நிலைப் பள்ளி, மேல்நிலைப் பள்ளியாக ஏற்றம் அடைந்தது. தற்போது 4000 க்கும் மேற்பட்ட மாணவர்களைக் கொண்டுள்ள இக்கல்வி நிலையமானது கிறித்தவ மாணவர்களுக்கு மட்டுமல்லாது பிற மதத்தைச் சார்ந்தவர்களையும் தன்னகத்தே கொண்டுள்ளது.
# இரண்டாம் கந்தவர்மன்

**மூன்றாம் கந்தவர்மன்** என்பவன் சிம்மவர்மனின் ஆட்சிக்காலம் கி.பி. 436ல் ஆரம்பிப்பதாலும் இந்த மூன்றாம் கந்தவர்மனைப் பற்றிய பட்டயம் இவன் 33 ஆண்டுகள் ஆட்சி புரிந்தான் என்று தெரிவிப்பதாலும் இவன் தோராயமாக கி.பி.400 - 436 வரை ஆண்டதாகக் கொள்ள முடியும்.
# இரண்டாம் கந்தவர்மன்

## வரலாற்றுக் குழப்பம்

இவனுக்கு முதலாம் சிம்மவர்மன், இரண்டாம் விட்ணுகோபன் என்று இரண்டு மகன்கள் இருந்தனர்.
# முதலாம் கந்தவர்மன்

**முதலாம் கந்தவர்மன்** என்பவன் இரண்டாம் கந்தவர்மனின் ஆட்சிக்காலம் கி.பி. 400ல் ஆரம்பிப்பதாலும் இவனது தந்தையான முதலாம் குமாரவிட்ணுவின் காலம் நாலாம் நூற்றாண்டின் மத்தியப்பகுதி எனத் தெரிவதாலும் இந்த முதலாம் கந்தவர்மனின் காலம் தோராயமாக கி.பி. 350 - 375 எனக் கொள்ள முடியும்.
# இராமானுச நூற்றந்தாதி வியாக்கியானம்

இராமானுச நூற்றந்தாதி எனப் போற்றப்படும் நூலைத் திருவரங்கத்தமுதனார் என்னும் வைணவர் ‘பிரபன்ன காயத்திரி’ என்னும் பெயரில் பாடினார். இந்த நூலுக்கு மணவாள மாமுனிகளின் மாணவரான அப்பிள்ளை என்பவர் ஒர் உரை எழுதினார். பின்னர் பிள்ளை லோகம் சீயர் என்பவர் விரிவானதோர் உரை எழுதினார். இந்த விரிவுரையே **இராமானுச நூற்றந்தாதி வியாக்கியானம்** எனப் போற்றப்படுகிறது.
# இராமானுச நூற்றந்தாதி வியாக்கியானம்

## நூலமைதி

- மேற்கோள்கள் மிகுதியாகத் தரப்பட்டுள்ளன.
- சிவனைப் பற்றிய குறிப்பு வருமிடங்களில் சிவனை ஏளனமாக எழுதுகிறார். காரணம் நரபலி காபாலியர், சாம்பல் பூசிய பாசுபதர் உருவங்களே அவர் உள்ளத்தில் பதிந்திருந்தன.
- அனிருத்தனை ‘அனிருத்தாழ்வார்’ என்கிறார்.
;இவர் உரைப்பாங்கு
:”இனி ப்ராத்தி நிமித்தமாக நீ கிலாசிக்க வேண்டாம் என்கிறார்”
;இவர் நயம்பட எழுதிய ஒரு உரைப்பகுதி
:”ஈரத்தமிழ் சம்சார தாபமெல்லாம் ஆறும்படியான ஈரப்பாட்டை உடையது, (இந்த நூல்)”  
நூலின் காலம் 16ஆம் நூற்றாண்டு.
# இராமானுச நூற்றந்தாதி வியாக்கியானம்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# இரண்டாம் குமாரவிட்ணு

**இரண்டாம் குமாரவிட்ணு** என்பவன் :
# இரண்டாம் குமாரவிட்ணு

## காலம்

இவனது தந்தையான [[இரண்டாம் கந்தவர்மன் என்ற கந்தசிஷ்யன் வாகாடக அரசனாகக் கருதப்படும் சத்தியசேனனிடமிருந்து காஞ்சி அருகிலுள்ள பெரியகடிகாவை மீட்டான் என்றும் அதற்குப்பின் காஞ்சியை குமாரவிட்ணு என்ற இந்த பல்லவன் ஆண்டான் என்பது பட்டயத் தகவல் என்பதாலும் இவனது காலம் ஏறக்குறைய இவனது சகோதரர்களான முதலாம் சிம்மவர்மன் மற்றும் இரண்டாம் விட்ணுகோபன் காலமான கி.பி. 436-460 எனக் கொள்ளலாம்.இம்மன்னனே புத்த துறவியாகி போதிதர்மர் என்ற பெயரில் சீன தேசம் சென்று மகாயன புத்த மதத்தை பரப்பினார். புத்த மதம் பரப்ப ஏதூவாக களரியையும் மருத்துவத்தையும் கற்று கொடுத்தார் இதுவே குங்பூவாகவுன் கரேத்தேவாகவும் மாறியது.இவர் சீன தேசத்தில் தாமோவாக அறியப்படுகிறார்.
# அலறல் (ஓவியம்)

***அலறல் (ஓவியம்)*** நோர்வே நாட்டைச் சேர்ந்த குணச்சித்திர ஓவியரான எட்வர்ட் மண்ச் என்பவரால் வரையப்பட்டப் புகழ்பெற்ற ஒரு ஓவியமாகும். இந்த ஓவியம் 2012- ஆம் ஆண்டு மே மாதம் நடந்த ஏலத்தில் 119.9 மில்லியன் அமெரிக்க டாலர்களுக்கு விற்பனை செய்யப்பட்டது. 1895 ஆம் ஆண்டைச் சேர்ந்த இந்த ஓவியம், சோதபி என்ற நியூயோர்க் ஏலவிற்பனைக் கூடத்தில் அநாமதேய நபர் ஒருவரினால் வாங்கப்பட்டது. 40 மில்லியன் அமெரிக்க டாலர்களில் இருந்து ஏலம் ஆரம்பித்து 12 நிமிடங்களில் இந்த ஓவியம் விற்கப்பட்டது. இந்த விற்பனை மூலம் கிடைக்கப்பெற்ற நிதியைக் கொண்டு நோர்வேயில் புதிய அருங்காட்சியகம், உணவகம், கலைக்கூடம் ஆகியன அமைக்கப்படும் என்று அறிவிக்கப்பட்டுள்ளது.
# சமூக வலைத் தளம்

**சமூக வலைத் தளம்** (*social networking site*) என்று ஒத்தக் கருத்துடையோர் அல்லது செயற்பாடு கொண்டோரின் சமூகத்தை வளர்க்கவும் அவர்களிடையே உள்ள சமூகப் பிணைப்புகளை வெளிப்படுத்தn.வும் வழிசெய்கின்ற ஓர் இணையச் சேவை, தளம், அல்லது வலைத்தளம் ஆகும். இவ்வகையான இணையத்தளங்கள் சமூகத்தை எப்போதும் ஒன்றாக இணைத்து வைத்திருத்தலை முக்கிய நோக்கமாகக் கொண்டுள்ளன. பெரும்பான்மையான சமூக கட்டமைப்பு வலைத்தளங்கள் தமது சேவையினை இலவசமாகவே வழங்கி வருகின்றன. ஒரு பொதுவான சமூக வலைத் தளம் ஒவ்வொரு பயனர் குறித்த தகவல்களையும் (சுயவிவரம்), அவரது சமூக பிணைப்புகள் மற்றும் பல்வேறு சேவைகளையும் கொண்டிருக்கும். பெரும்பாலும் இவை இணையத்தில் அமைக்கப்பட்டு பயனர்கள் மின்னஞ்சல், உடனடி தகவல் சேவைகள் போன்ற இணையவழியே உறவாட வகை செய்யும். சிலநேரங்களில் இணையச் சமூகச் சேவைகள் இவ்வாறு அடையாளம் காணப்பட்டாலும் சமூக வலைத்தளங்கள் வழமையாக தனிநபர் சார்ந்த சேவைகளாக இருக்கும். இந்த வலைத்தளங்கள் தங்கள் பயனர்கள் தங்களுக்குள் கருத்துக்கள், செயற்பாடுகள், நிகழ்வுகள், இலக்குகள், நோக்கங்கள் ஆகியவற்றை பகிர்ந்துகொள்ள வழிசெய்கின்றன.  
பெரும்பாலான சமூக வலைத்தளங்கள் முன்னாள் பள்ளி/கல்லூரி மாணவர்கள், ஒரே பணி/பணியிடம்,வாழிடம் போன்ற பகுப்புகளில் தங்கள் நண்பர்களை (தன்விவர குறிப்புகள் மூலம்) அடையாளம் காணக்கூடிய தளங்களையும் நம்பிக்கைக்குரிய பரிந்துரை அமைப்புகளை வழங்கும் அமைப்புகளையும் கொண்டுள்ளன. இவற்றில் உலகளவில் பரவலாகப் பயன்படுத்தப் படுபவையாக ஃபேஸ்புக் மற்றும் டிவிட்டர் உள்ளன. ஆர்க்குட் , லிங்டின் மற்றும் கூகுள்+ இந்தியாவில் பரவலாக்கம் பெற்றுள்ளன.  
மீண்டும் மீண்டும் ஒரு பயனர் தன் விவரங்களை பல்வேறு சேவைகளிலும் பதிவதைத் தவிர்க்கும் வகையில் சீர்தரப்படுத்த பல முயற்சிகள் எடுக்கப்பட்டுள்ளன. ஒரு 2011ஆம் ஆண்டுக் கருத்துக்கணிப்பு 47% அமெரிக்கர்கள் சமூக வலைத்தளங்களைப் பாவிப்பதாக கண்டறிந்துள்ளது.  
2011ஆம் ஆண்டு அராபிய இளவேனில் என அழைக்கப்படும் எழுச்சிப்போர்களின் காலத்தில் ஒத்த கருத்துடைய எதிர்ப்பாளர்கள் தங்கள் நிலைப்பாட்டை பரப்பிடவும் தங்கள் செயல்பாடுகளை ஒருங்கிணைக்கவும் சமூக வலைத்தளங்களை பெரிதும் பயன்படுத்தினர்.
# இராமீச்சுரக் கோவை

இராமீச்சுரக் கோவை என்னும் நூலைத் தான் பாடியுள்ளதாகக் கயாதர நிகண்டு பாடிய கயாதரர் குறிப்பிட்டுள்ளார்.
- பொருள் விளக்க அந்தாதியாகிய நிகண்டு நூலைக் கேட்ட மக்கள் தம் வினையிலிருந்து விடுபட இராசீச்சரக் கோவை என்னும் நூலைப் பாடினான்.
- இந்த நூல் இப்போது கிடைக்கவில்லை.  
இந்த நூலின் காலம் 15ஆம் நூற்றாண்டு.
# இராமீச்சுரக் கோவை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# கூட்டு நிறுவனம்

**கூட்டு நிறுவனம்** என்பது அந்தந்த நாட்டின் சட்டங்களின் படி சில சிறப்புச் சலுகைகள் மற்றும் பொறுப்புகள் கொண்ட ஒர் அமைப்பு ஆகும். இவற்றில் பல வகை உண்டு. பெரும்பாலும் வணிகப் பயன்பாட்டிற்கு தொடங்கினாலும் சில அரசு அமைப்புகளும் இதன் கீழ் அடங்கும். வரையறுக்கபட்ட பொறுப்பு கொண்ட அமைப்பான இதில் கூட்டு நிறுவனம் தோல்வியுற்றால் அதன் தொழிலாளிகளும் முதலீட்டாளர்களும் அதற்குப் பொறுப்பாக மாட்டார்கள்.  
இயல்பான மனிதர்கள் அல்ல என்றாலும் கூட்டு நிறுவனங்கள் இயல்பான மனிதர்கள் போன்ற உரிமைகள் மற்றும் பொறுப்புகளை சட்டம் மூலம் அங்கீகாரம் பெற்றிருக்கிறது.
# கயாதரர்

**கயாதரர்** என்பவர் கயாதர நிகண்டு என்னும் நூலின் ஆசிரியர். இவர் தேவை என்னும் இராமேச்சுரத்தில் வாழ்ந்தவர். அந்தணர். காசியப்ப கோத்திரத்தில் பிறந்தவர்.  
இவரால் பாடப்பட்ட வேறு இரண்டு நூல்களைக் கயாதர நிகண்டு குறிப்பிடுகிறது.
1. இராமீச்சுரக் கோவை
1. தேவை அந்தாதி (தேவை = இராமேசுரம்)
- பொருள் விளக்க அந்தாதியாகிய நிகண்டு நூலைக் கேட்ட மக்கள் தம் வினையிலிருந்து விடுபட இராசீச்சரக் கோவை என்னும் நூலைப் பாடினான்.
- இந்த நூல் இப்போது கிடைக்கவில்லை.  
இவர் காலம் 15ஆம் நூற்றாண்டு.
# கயாதரர்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# தாமசு மால்ட்டன்

**தாமசு மால்ட்டன்** இடாய்ட்சுலாந்தில் உள்ள கோலோன் பல்கலைக்கழகத்தின் பேராசிரியர். மதுரைத் திட்டத்திற்கு முன்பாகவே தமிழ் இலக்கியங்களில் பெரும் பகுதியை இலத்தீன் எழுத்துகளில் முறை வகுத்து, யாரும் வந்து இலவசமாகத் தேடுமாறு அமைத்தவர் இவர். மதுரைத் திட்டத்தில் இலத்தீன் எழுத்துகளில் இல்லாமல், மயிலை போன்ற தமிழ் எழுத்துருவில் அமைந்திருந்தது சிறப்பாகும். தாமசு மால்ட்டன் அவர்களின் தமிழிலக்கிய மின் பதிப்புகள் மதுரைத் திட்டத்திற்கு முன்னோடி.
# விஜயரத்தினம் இந்து மத்திய கல்லூரி

**விஜயரத்தினம் இந்து மத்திய கல்லூரி** (*Wijayaratnam Hindu Central College*) இலங்கையின் மேல் மாகாணம் கம்பகா மாவட்டத்தில் உள்ள ஒரே ஒரு இந்துத் தமிழ்ப் பாடசாலை ஆகும். இப்பாடசாலை ச.க. விஜயரத்தினம் என்பவரால் 1932ம் ஆண்டு அக்டோபர் 7ம் நாள் நீர்கொழும்பு வாழ் தமிழர்களுக்காக நிறுவப்பட்டது. மாணவர்கள் தமிழ் மொழியூடாகக் கற்கைகளை மேற்கொள்ளக் கூடிய வசதிகள் உண்டு. தனியாக ஒரு கணினி ஆய்வுகூடமும், நூலகம், விஞ்ஞான ஆய்வுகூடம் போன்ற வசதிகள் உண்டு.
# விஜயரத்தினம் இந்து மத்திய கல்லூரி

## வரலாறு

1954 அக்டோபர் 7 விஜயதசமி அன்று 32 மாணவர்களுடனும் இரு ஆசிரியர்களுடனும் விவேகானந்தா வித்தியாலம் என்ற பெயரில் இப்பாடசாலை உருவானது. 1960 டிசம்பர் மாதத்தில் இவ்வித்தியாலயத்தை அரசாங்கம் பொறுப்பேற்ற பின், 1964 பெப்ரவரி முதலாம் தேதி, நீர்கொழும்பு விவேகானந்தா மகா வித்தியாலம் என்ற பெயரில் மகா வித்தியாலயமாகத் தரமுயர்த்தப்பட்டது. 1964 ஆகத்து/ நவம்பர் மாதங்களுக்கிடையில் இப் பாடசாலையின் பெயர் விஐயரத்தினம் மகா வித்தியாலயம் என மாற்றம் பெற்றது. 1972 ஆம் ஆண்டில் பழைய மாணவர் சங்கம் அமைக்கப்பட்டது. 1994 ல் விஜயரத்தினம் இந்து மத்திய கல்லூரியாக பெயர் மாற்றம் பெற்றது. 1995 சூலை 13 அன்று இக்கல்லூரியில் ஞானவிநாயகர் ஆலயம் குடமுழுக்கு செய்யப்பட்டது. இதனைக் கல்லூரியின் விஜயசக்தி இந்து மாமன்றத்தினர் பராமரித்து வருகின்றனர்.
# விஜயரத்தினம் இந்து மத்திய கல்லூரி

## பாடசாலைப் பண்

:வாழிய என்றும் வாழிய என்றும் வாழிய வாழியவே
:விஐயரத்தினம் இந்து மத்திய கல்லூரி வாழியவே
:நாளும் அறிவியல் கலையியல் தந்து நந்தமை ஓங்குகவே
:நலமளி சைவ செந்தமிழ் வடிவுகொள் நாயகி வாழியவே
:தாழ்வின் வகையென தாயுனைத்தந்துயர் தலைவர் வாழியவே
:தகபொருள் ஈன்றிடும் பெற்றார் அன்பர் தருமம் வாழியவே.
:நீள்புகழ் அன்னை தன் சேவடி பரவி நிதமும் நிற்போமே.
:நிகரில் அறம் பொருள் இன்பம் மலிதர நீர்கொழும் போங்குகவே
:வாழிய என்றும் வாழிய என்றும் வாழிய வாழியவே
# விஜயரத்தினம் இந்து மத்திய கல்லூரி

## கல்லூரியில் சேவையாற்றிய அதிபர்கள்

1. (10.10.1954 - 30.12.1962) பண்டிதர். க. மயில்வாகனம்
1. (31.12.1962 - 15.03.1964) திரு. கந்தசாமி
1. (16.03.1964 - 31.01.1974) வித்துவான். இ. சி. சோதிநாதன்
1. (31.01.1974 - 15.02.1979) திரு. வ. சண்முகராசா
1. (16.02.1979 - 05.05.1980) திரு. வீ. நடராஜா
1. (06.05.1980 - 29.11.1980) திரு. ஈ. பத்மநாதன்
1. (30.11.1980 - 16.01.1981) திரு. என். பாலசுப்பிரமணியம்
1. (16.01.1981 - 20.02.1981) திரு. ஈ. எஸ். வி. பெரேரா
1. (20.02.1981 - 31.12.1994) திருமதி. அ. கல்யாணசுந்தரம்
1. (01.01.1995 - 30.06.1996) திரு. வே. சண்முகராசா
1. (01.07.1996 - 10.09.2014) திரு. ந. கணேசலிங்கம்
1. (10.09.2014 - இன்று வரை திரு. நா. புவனேஸ்வரராஜா
# விஜயரத்தினம் இந்து மத்திய கல்லூரி

## இல்லங்கள்

மாணவர்கள் "திருகேதீஸ்வரம்", "கோணேஸ்வரம்", "நகுலேஸ்வரம்", "முன்னேஸ்வரம்" என நான்கு இல்லங்களில் பிரிக்கப்பட்டுள்ளனர்.
# விஜயரத்தினம் இந்து மத்திய கல்லூரி

## பாடசாலை ஆளுமை விருத்தி கழகங்கள்

- விஜயசக்தி இந்து மன்றம், இந்து மாணவர்களுக்காக நிறுவப்பட்டது
- கிறிஸ்தவ மன்றம்,
- தமிழ் இலக்கிய மன்றம்,
- வணிக கலா மன்றம்,
- உயர்தர மாணவர் ஒன்றியம்,
- விஞ்ஞான மன்றம்
# விஜயரத்தினம் இந்து மத்திய கல்லூரி

## இங்கு படித்த பிரபலங்கள்

- லெ. முருகபூபதி, எழுத்தாளர்
- கனகலதா கிருஷ்ணசாமி ஐயர், எழுத்தாளர், ஊடகவியலாளர்
# பிள்ளை லோகஞ்சீயர்

**பிள்ளை லோகஞ்சீயர்** என்பவர் வைணவ வரலாறுகள் பலவற்றை எழுதியவர். 16ஆம் நூற்றாண்டில் வாழ்ந்தவர். மணிப்பிரவாள நடையில் கிரந்த எழுத்துக்களுடன் சில தமிழ் நூல்களும், வடமொழி நூல்களும் எழுதியவர்.  
;எழுதிய நூல்கள்
1. இராமானுசார்ய திவ்ய சரிதை
1. யதீந்திரப் பிரணவப் பிரபாவம் (மணவாள மாமுனிகள் வரலாறு)
1. திருவரங்கத்தமுதனார் செய்த இராமானுச நூற்றந்தாதி நூலுக்கு வியாக்கியானம்
1. பிள்ளை லோகாசாரியார் எழுதிய உரைநடை நூல் ‘அர்த்த பஞ்சகம்’ என்பதற்கு வியாக்கியானம்.
1. பிள்ளை லோகாசாரியர் மாணாக்கர் விளாஞ்சோலைப் பிள்ளை செய்த நூல் ‘சப்த காதை’ என்பதற்கு வியாக்கியானம்
1. மணவாள மாமுனிகள் பாடிய நூல்களுக்கு வியாக்கியானம்
1. உபதேச ரத்தின மாலை
1. ஆர்த்திப் பிரபந்தம்
1. திருவாய்மொழி நூற்றந்தாதி உரை
1. ஸ்ரீ வைஷ்ணவ சமயாசார நிஷ்கர்ஷம் (தனி உரைநடை நூல்)
1. நாலாயிர திவ்வியப் பிரபந்தம் தனியன்கள் வியாக்கியானம்
1. உபதேசத் திருநாமம்
1. திருமந்திரார்த்த அரும்பத விளக்கம்
# பிள்ளை லோகஞ்சீயர்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# 10 (எண்)

**பத்து** (*Ten*) என்பது தமிழ் எண்களில் ௰ அல்லது ௧௦ என்பதைக் குறிக்கும் இந்து-அராபிய எண் ஆகும். பத்து என்பது ஒன்பதிற்கும் 11இற்கும் இடைப்பட்ட இயற்கை எண் ஆகும்.
# 10 (எண்)

## காரணிகள்

பத்தின் நேர்க் காரணிகள் 1, 2, 5, 10 என்பனவாகும்.
# 10 (எண்)

## இயல்புகள்

- பத்து ஓர் இரட்டை எண்ணாகும்.
- பத்தை இரண்டு வர்க்கங்களின் கூட்டுத்தொகையாக எழுதலாம்
:<math> + </math>
- இரண்டு முதன்மை எண்களின் கூட்டுத்தொகையாக இரண்டு வழிகளில் எழுதக்கூடிய மிகச் சிறிய எண் பத்து ஆகும்.
:<math>10 = 3 + 7 = 5 + 5</math>
- பத்தானது நான்காவது முக்கோண எண் ஆகும்.
- நேர்விளிம்பையும் கவராயத்தையும் பயன்படுத்தி ஒரு பதின்கோணியை ஆக்கலாம்.
# 10 (எண்)

## எண் முறைமைகள்

### பதின்ம எண் முறைமை

பத்தை அடியாகக் கொண்ட எண் முறைமை பதின்ம எண் முறைமை என அழைக்கப்படும்.
# 10 (எண்)

## எண் முறைமைகள்

### ஏனைய எண்முறைமைகள்

ஏனைய எண்முறைமைகளில் பத்தானது பின்வருமாறு காட்டப்படும்.
| 1 | ********** |  |
| --- | --- | --- |
| 2 | 1010 |  |
| 3 | 101 |  |
| 4 | 22 |  |
| 5 | 20 |  |
| 6 | 14 |  |
| 7 | 13 |  |
| 8 | 12 |  |
| 9 | 11 |  |
| 10 | 10 |  |
| 16 | *A* | } |
# 10 (எண்)

## அடிப்படைக் கணித்தல்கள்

| பெருக்கல் | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 25 | 50 | 100 | 1000 |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| <math>10 \times x</math> | **10** | 20 | 30 | 40 | 50 | 60 | 70 | 80 | 90 | 100
! | 110 | 120 | 130 | 140 | 150 | 160 | 170 | 180 | 190 | 200
! | 210 | 220 | 250
! | 500 | 1000 | 10000 | } |  
| வகுத்தல் | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| <math>10 \div x</math> | **10** | 5 | <math>3.\overline{3}</math> | 2.5 | 2 | <math>1.\overline{6}</math> | <math>1.\overline{428571}</math> | 1.25 | <math>1.\overline{1}</math> | 1
! | <math>0.\overline{9}\overline{0}</math> | <math>0.8\overline{3}</math> | <math>0.\overline{769230}</math> | <math>0.\overline{714285}</math> | <math>0.\overline{6}</math> |  |
| <math>x \div 10</math> | 0.1 | 0.2 | 0.3 | 0.4 | 0.5 | 0.6 | 0.7 | 0.8 | 0.9 | 1
! | 1.1 | 1.2 | 1.3 | 1.4 | 1.5 | } |  
| அடுக்கேற்றம் | 1 | 2 | 3 | 4 | 5 | 6 | 7 | 8 | 9 | 10 |  |
| --- | --- | --- | --- | --- | --- | --- | --- | --- | --- | --- | --- |
| <math>10 ^ x\,</math> | **10** | 100 | 1000 | 10000 | 100000 | 1000000 | 10000000 | 100000000 | 1000000000 | 10000000000 |  |
| <math>x ^ {10}\,</math> | 1 | 1024 | 59049 | 1048576 | 9765625 | 60466176 | 282475249 | 1073741824 | 3486784401 | 10000000000 | } |
# 10 (எண்)

## அறிவியலில்

- நியானின் அணுவெண் பத்தாகும்.
# 10 (எண்)

## ஆட்டங்களில்

- அமெரிக்கக் காற்பந்தாட்டத்தில் ஓர மண்டலங்கள் பத்து யார் நீளங்கொண்டவை.
- அடிப்பந்தாட்டத்தில் ஆட்டத்தின்போது களத்தில் நிற்கக்கூடிய கூடிய வீரர்களின் எண்ணிக்கை பத்து ஆகும்.
- கூடைப்பந்தாட்டத்தில் தரையிலிருந்து பேற்றின் உயரம் பத்தடி ஆகும்.
- துடுப்பாட்டத்தில் எதிரணியை முற்றாக ஆட்டமிழக்கச் செய்வதற்குப் பத்து இலக்குகளை வீழ்த்த வேண்டும்.
# 10 (எண்)

## இதையும் பார்க்க

- பதின்மம்
# தின்குழியமை

யினால் அவதானிக்கப்படும்போது தெரியும் ஒரு தனி நடுவமைநாடியும் (மஞ்சள்), அதனால் தின்முழியமை செயல்முறையால் விழுங்கப்படும் ஆந்த்ராக்ஸ் எனப்படும் பாக்டீரியாவும் (செம்மஞ்சள்)]]  
**தின்குழியமை** (Phagocytosis) என்பது உயிரணுக்களின் கலமென்சவ்வினால், உயிரணுக்களுக்கு வெளியாக இருக்கும் திண்மப் பதார்த்தங்கள் வளைத்து எடுத்து விழுங்கப்படும் ஒரு உயிரணுச் செயல்முறையாகும். இது பெருவிழுங்கிகள் போன்ற தின்குழியங்களிலும் (phagocytes), அமீபா போன்ற அதிநுண்ணுயிரிகளிலும் நிகழும் ஒரு பொதுவான செயல்முறையாகும்.  
அதிநுண்ணுயிரிகள் இந்த தின்குழியமை மூலம் உணவை உள்ளெடுப்பதனால், தமக்குத் தேவையான ஊட்டச்சத்தைப் பெற்றுக் கொள்கின்றன. மனிதன், மற்றும் ஏனைய பல்கல விலங்குகளில் இந்த தின்குழியமை செயல்முறையானது, நோய் ஏற்படுத்துவதன் மூலம் கேடு விளைவிக்கும் பாக்டீரியா போன்ற நுண்ணுயிரிகளிலிருந்து பாதுகாப்பைப் பெற்றுக் கொள்ளும் முக்கியமான ஒரு செயல்முறையாக உள்ளது. நோய்க்காரணிகளை விழுங்குவதனால், நோய் எதிர்ப்பாற்றல் முறைமையில் இந்தச் செயல்முறை முக்கியப் பங்கு வகிக்கும். இதனால் தொற்றுநோய்களில் இருந்து பாதுகாத்துக் கொள்ள முடிவதுடன், இறந்த உயிரணுக்களை அகற்றவும், வேறு வெளியுடல்களை அகற்றவும் இந்தச் செயல்முறை உதவுகின்றது.  
உயிரணுக்களால் திண்மப் பதார்த்தங்கள் விழுங்கப்படும்போது, உயிரணுக்களின் உள்ளே உருவாகும், மென்சவ்வால் சூழப்பட்ட ஒரு உடலம் தின்குழியவுடல் (phagosome) எனப்படும். இவை பின்னர் பிரியுடல்களுடன் (Lysosomes) சேர்ந்து, தின்குழியப்பிரியுடல்களாக (Phagolysosomes) மாறி, உள்ளெடுக்கப்பட்ட திண்மப் பதார்த்தங்கள் சமிபாடடையச் செய்யப்பட்டோ, அல்லது சிதைக்கப்பட்டோ பின்னர் அங்கிருந்து அகற்றப்படும்.
# பெல்லாரி (மக்களவைத் தொகுதி)

**பெல்லாரி மக்களவைத் தொகுதி** கருநாடகாவில் உள்ள 28 மக்களவைத் தொகுதிகளில் ஒரு தொகுதியாகும். இத்தொகுதி பழங்குடியினருக்காக ஒதுக்கப்பட்டுள்ளது. 2009ல் நடைபெற்ற மக்களவைத் தேர்தலில் பாரதிய ஜனதா கட்சியைச் சேர்ந்த சாந்தா வெற்றி பெற்றதாக அறிவிக்கப்பட்டதை எதிர்த்து தொடரப்பட்ட வழக்கில் தேர்தல் முடிவை ரத்து செய்து கர்நாடகா உயர்நீதிமன்றம் சூன் 11, 2012 அன்று அறிவித்தது
# பெல்லாரி (மக்களவைத் தொகுதி)

## சட்டமன்றத் தொகுதிகள்

இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.
| எண் | பெயர் |  |  |  |  |  |
| --- | --- | --- | --- | --- | --- | --- |
| விஜயநகரா | 88 | ஹடகள்ளி | பட்டியல் சாதியினர் | பாரதிய ஜனதா கட்சி | கிருஷ்ணா நாயகா |  |
| 89 | ஹகரிபொம்மனஹள்ளி | பட்டியல் சாதியினர் | மதச்சார்பற்ற ஜனதா தளம் | கே. நேமராஜ் நாயக் |  |  |
| 90 | விஜயநகரா | பொது | இந்திய தேசிய காங்கிரஸ் | எச். ஆர். கவியப்பா |  |  |
| பல்லாரி | 91 | கம்ப்ளி | பழங்குடியினர் | இந்திய தேசிய காங்கிரஸ் | ஜெ. என். கணேஷ் |  |
| 93 | பல்லாரி | பழங்குடியினர் | இந்திய தேசிய காங்கிரஸ் | பி. நாகேந்திரா |  |  |
| 94 | பல்லாரி நகரம் | பொது | இந்திய தேசிய காங்கிரஸ் | நாரா பரத் ரெட்டி |  |  |
| 95 | சண்டூரு | பழங்குடியினர் | இந்திய தேசிய காங்கிரஸ் | ஈ. துக்காராம் |  |  |
| விஜயநகரா | 96 | கூட்லிகி | பழங்குடியினர் | இந்திய தேசிய காங்கிரஸ் | என். டி. ஸ்ரீநிவாஸ் | } |
# பெல்லாரி (மக்களவைத் தொகுதி)

## மக்களவை உறுப்பினர்கள்

மைசூர் மாகாணம்.:
- 1951: டேக்கூர் சுப்பிரமணியம், இந்திய தேசிய காங்கிரசு
- 1957: டேக்கூர் சுப்பிரமணியம், இந்திய தேசிய காங்கிரசு
- 1962: டேக்கூர் சுப்பிரமணியம், இந்திய தேசிய காங்கிரசு
- 1967: V.K.R.V. Rao, இந்திய தேசிய காங்கிரசு
- 1971: V.K.R.V. Rao, இந்திய தேசிய காங்கிரசு
கர்நாடக மாநிலம்:
- 1977: K.S. Veera Bhadrappa, இந்திய தேசிய காங்கிரசு
- 1980: R.Y. Ghorpade, இந்திய தேசிய காங்கிரசு
- 1984: Basavarajeshwari, இந்திய தேசிய காங்கிரசு
- 1989: Basavarajeshwari, இந்திய தேசிய காங்கிரசு
- 1991: Basavarajeshwari, இந்திய தேசிய காங்கிரசு
- 1996: K.C. Kondaiah, இந்திய தேசிய காங்கிரசு
- 1998: கே. சி. கொண்டயா, இந்திய தேசிய காங்கிரசு
- 1999: சோனியா காந்தி, இந்திய தேசிய காங்கிரசு
- 2004: ஜி. கருணாகர ரெட்டி, பாரதிய ஜனதா கட்சி
- 2009: ஜே. சாந்தா, பாரதிய ஜனதா கட்சி  
- 2014: ஸ்ரீராமுலு, பாரதிய ஜனதா கட்சி
# பெர்த்தா பென்சு

**பெர்த்தா பென்சு** (பெர்த்தா பென்ஸ், *Bertha Benz*) செருமனியில் உள்ள பார்சீமில் 1849-ஆம் ஆண்டு மே மாதம் மூன்றாம் நாள் பிறந்தார். இவர் புத்தாக்குனரான கார்ல் பென்சை 1872 சூலை 20-இல் மணந்தார். 1944-ஆம் ஆண்டு மே 5-ஆம் நாள் லேடன்பெர்கு என்னும் ஊரில் மறைந்தார். இவர் 1871-ஆம் ஆண்டு கார்ல் பென்சின் தொழிலில் முதலீடு செய்தார். இது பென்சின் முதல் காப்புரிமை பெற்ற தானுந்தை உருவாக்க ஏதுவாக இருந்தது. மேலும் 1888-இல் இவர் ஒரு தானுந்தை நீண்ட தொலைவு ஓட்டிய முதல் மனிதராக விளங்கினார். இவரது இச்செயலினால் இவர்களது பென்சு தானுந்து உலகளாவிய கவனம் பெற்றது.
# பெர்த்தா பென்சு

## ஆரம்பகால வாழ்க்கை மற்றும் திருமணம்

பெர்த்தா பென்சின் இயற்பெயர் பெர்த்தா ரிங்கர். இவர் 1849 ஆம் ஆண்டு செருமனியில் உள்ள போர்சைம் எனும் ஊரில் செல்வ செழிப்பான குடும்பத்தில் பிறந்தார். ஜுலை 20, 1872 இல் கார்ல் பென்சை மணந்தார். பெர்த்தா, பென்ஸ் உடனான திருமணத்திற்கு இரண்டு ஆண்டுகளுக்கு முன்பு, தனது வரதட்சணையின் ஒரு பகுதியினைக் காரலின் நட்டத்தில் சென்று கொண்டிருந்த இரும்பு கட்டுமான நிறுவனத்தில் முதலீடு செய்தார். திருமணமாகாத பெண் என்பதால் பெர்த்தாவால் இவ்வாறு முதலீடு செய்ய முடிந்தது. அவர் பென்ஸை மணந்தப் பிறகு ஜெர்மன் சட்டத்தின்படி ஒரு முதலீட்டாளராக செயல்படும் அதிகாரத்தை பெர்த்தா இழந்தார். கார்ல் புதிய உற்பத்தி நிறுவனமான பென்ஸ் & சீயை உருவாக்கும்போதும் தொடர்ந்து பெர்த்தாவின் வரதட்சணையை முதலீட்டு நிதியாகப் பயன்படுத்தினார். 1885 டிசம்பரில் கார்ல் தனது முதல் குதிரை இல்லாத வண்டியைத் தயாரித்து முடித்தார். பெர்த்தா அவ்வண்டியின் கள சோதனையாளராக பணியாற்றினார். கம்பி காப்பு மற்றும் மர பிரேக்குகள் வேலை செய்யாதபோது பயன்படுத்த தோல் பிரேக்குகளை கண்டுபிடிப்பதன் மூலமும் மோட்டார்வேகனின் வடிவமைப்பிலும் பெர்த்தா பங்களித்தார். மேலும், எரிபொருள் வரி வடிவமைப்பு போன்ற பல முக்கிய அம்சங்களை பயன்படுத்துவதற்கான சாத்தியக்கூறுகளையும் கண்டறிந்தார், கார்ல் அவற்றை பின்னர் மேம்படுத்தினார். இயந்திரத்தின் வடிவமைப்பில் பங்களித்தது மட்டுமல்லாது மோட்டார் வேகனின் வளர்ச்சிக்கு நிதியுதவியும் செய்தார். நவீன சட்டத்திட்டங்களின் கீழ் பெர்த்தாவே இவ்வண்டியின் காப்புரிமைகளை வைத்திருப்பார். ஆனால் திருமணமான பெண்ணாக காப்புரிமையில் ஒரு கண்டுபிடிப்பாளராக பெயரிட அக்கால சட்டங்கள் பெர்த்தாவை அனுமதிக்கவில்லை.  
இவருக்கும் கார்ல் பென்சுக்கும் ஐந்து குழந்தைகள் இருந்தனர். யூகன், ரிச்சர்டு, கிளாரா, தில்டே, எல்லென் ஆகியோரே இவர்களது மக்கள்.
# பெர்த்தா பென்சு

## முதல் காப்புரிமை பெற்ற தானுந்து

1886 ஆம் ஆண்டில், பென்ஸ் காப்புரிமையுடைய தானியங்கி மோட்டார் வாகனத்தை உலகிற்கு அறிமுகப்படுத்தினார். ஒரு தசாப்தத்திற்குள் 25 தானியங்கி மோட்டார் வாகனங்களை உருவாக்கினார். அதிநவீன சைக்கிள் கட்டுமானங்களுடன் மாடல் I உருவாக்கப்பட்டிருந்தது. இதுவே அசல் காப்புரிமை பெற்ற மற்றும் உலகின் முதல் தானியங்கி மோட்டார் வாகனம் ஆகும்.  
மாடல் II சோதனை நோக்கங்களுக்காக நான்கு சக்கர வாகனமாக உருவாக்கப்பட்டது.  
பொதுமக்களுக்கு விற்கப்பட்ட முதல் காப்புரிமை பெற்ற தானியங்கி மோட்டார் வாகனம் மாடல் III ஆகும். இது வளைக்கப்பட்ட, எஃகு மற்றும் திட ரப்பரால் ஆன பின் சக்கரங்களைக் கொண்டது. விரும்பிய திசைக்கு திருப்பிக்கொள்ளும் முன் சக்கரங்களையும் இவ்வாகனம் கொண்டிருந்தது. வாடிக்கையாளர்களின் வசதிக்கு ஏற்றவாறு இருக்கைகளை மாற்றிக்கொள்ளும் வசதியும், மேல் கூரையை மடித்துக்கொள்ளும் வசதியும் வழங்கப் பட்டது.
# பெர்த்தா பென்சு

## முதல் தானுந்துப் பயணம்

ஆகஸ்ட் 5, 1888 இல் 39 வயதான பெர்த்தா பென்ஸ் தனது மகன்களான பதின்மூன்று வயது ரிச்சர்ட் மற்றும் பதினைந்து வயது யூஜனுடனுன் மான்ஹைமில் இருந்து பார்சீம் வரை மாடல் III தானுந்தில் பயணம் செய்தார். பெர்த்தா இப்பயணத்தைப் பற்றி கணவரிடம் சொல்லாமலும், அதிகாரிகளிடம் முறையான அனுமதி பெறாமலும் செய்தார். சட்டவிரோதமாக இருந்தாலும் ஒரு தானுந்தை குறிப்பிடத்தக்க தூரத்திற்கு செலுத்திய முதல் நபர் என்ற பெயரை பெர்த்தா பெற்றார். இந்த முன்னோடி சுற்றுப்பயணம் மூலமாக சுமார் 106 கிமீ (66 மைல்) தூரத்தை பெர்த்தா கடந்திருந்தார்.
# பெர்த்தா பென்சு

## இறப்பு

பெர்த்தா பென்ஸ் மே 5, 1944இல் லேடன்பர்கில் உள்ள தனது இல்லத்தில் மறைந்தார். அவ்வீட்டிலேயே 1906 முதல் கார்ல் பென்ஸ் தனது குடும்ப நிறுவனமான பென்ஸ் & சன்ஸ் ஐ நடத்திவந்தார்.
# காட்லீப் டைம்லர்

**காட்லீப் டைம்லர்** (மார்ச்சு 17, 1834 – மார்ச்சு 6, 1900) ஒரு செருமானியப் பொறியாளரும் கருவி வடிவமைப்பாளரும் ஆவார். இவர் தானுந்து, உள் எறி பொறிகளை உருவாக்கிய முன்னோடிகளுள் ஒருவர் ஆவார். இவர் அதிவேக பெட்ரோல் பொறியையும் முதன்முதலில் நான்கு சக்கர தானுந்தையும் உருவாக்கினார்.
# தோனெத்ஸ்க்

**தோனெத்ஸ்க்** (*Donetsk*, ; ) உக்ரைன் நாட்டின் கிழக்கில் அமைந்த தோனெத்ஸ்க் மாகாணத்தின் தலைநகரம் ஆகும். கல்மியசு ஆற்றின் கரையில் அமைந்துள்ள தோனெத்ஸ்க் நகரம், உக்ரைனின் பொருளியல், தொழில் மற்றும் அறிவியல் மையமாக விளங்குகிறது. பல நிறுவனங்களில் பணிபுரியும் ஏராளமான திறன்மிகு தொழிலாளர்கள் இந்நகரத்தில் வாழ்கின்றனர்.  
இந்நகரம் 1869ஆம் ஆண்டில் வேல்சு வணிகர் ஜான் ஹூயுஸ் தமது இரும்பு உருக்காலை மற்றும் பல நிலக்கரிச் சுரங்கங்களை நிறுவியபோது உருவாகியது. அவரது நினைவால் இதன் பெயர் **யுசோவ்கா** (Yuzovka, Юзовка) என அழைக்கப்பட்டது ("யூஸ்" என்பது உருசிய அல்லது உக்ரைனிய ஒலிப்பாகும்). சோவியத் ஒன்றியத்தில் இங்கு இரும்பாலைகள் விரிவுபடுத்தப்பட்டன. 1924–1931காலகட்டத்தில் இந்த நகருக்கு *இசுடாலினோ* (Сталино) என்று பெயர் மாற்றப்பட்டது. 1932இல் தோனெத்ஸ்க் வலயத்தின் மையமாக இந்த நகரம் விளங்கியது. இன்றும் இந்த நகரம் உக்ரைனின் நிலக்கரி மற்றும் இரும்பாலைத் தொழிலின் மையமாக விளங்குகிறது.  
தோனெத்ஸ்கில் தற்போது (2010) 982,000க்கும் கூடுதலானோர் வாழ்கின்றனர். இதன் பெருநகர் பகுதியில் 1,566,000 வாழ்கின்றனர் (2004). உக்ரைனின் ஐந்தாவது மிகப்பெரும் நகரமாக தோனெத்ஸ்க் விளங்குகிறது.  
இந்த நகரின் செல்லப்பெயராக "மில்லியன் ரோசா நகரம்" உள்ளது.
# தோனெத்ஸ்க்

## யூரோ 2012

யூஈஎஃப்ஏ யூரோ 2012 கால்பந்துப் போட்டிகள் நடக்கும் எட்டு நகரங்களில் இது ஒன்றாகும்.
# கிருஷ்ணா டாவின்சி

சுகந்தி என்னும் புனைப்பெயரில் கதைகள் எழுதிய தன் தந்தையைப் பார்த்து எழுத்தார்வம் கொண்டவர். பலதுறை அறிஞரான லியானர் டோ டாவின்சியைப் போல தானும் பல்துறை வல்லுநராகத் திகழவேண்டும் என விரும்பி கிருஷ்ணா டாவின்சி என தன்னுடைய பெயரை மாற்றிக்கொண்டார். தென்னக இருப்புப்பாதைத் துறையில் பயணச்சீட்டு ஆய்வாளாரக வாழ்க்கையைத் தொடங்கிய இவர் முழுநேர எழுத்தாளராக மாறிவிட்டார். மாயக்குதிரை என்னும் இவரது முதல் தொடர்கதை கல்கி இதழில் வெளிவந்தது. அதனையொட்டிய சில நாட்களிலேயே குமுதம் இதழின் ஆசிரியர் குழுவில் இடம்பெற்றார். தமிழின் முதல் இணைய இதழான குமுதம்.காம் இதழின் முதற் பொறுப்பாசிரியர். திரைப்படத்துறையிலும் எழுத்துலகிலும் செயற்பட்டுக்கொண்டிருந்தவர். 28 புதினங்களும் 50 சிறுகதைகள், எண்ணற்ற கட்டுரைகளை எழுதியவர்.
# தின்குழியம்

யினால் அவதானிக்கப்படும்போது தெரியும் ஒரு தனி நடுவமைநாடியும் (மஞ்சள்), அதனால் தின்குழியமை செயல்முறையால் விழுங்கப்படும் ஆந்த்ராக்ஸ் எனப்படும் பாக்டீரியாவும் (செம்மஞ்சள்)]]
**தின்குழியம்** (Phagocyte) என்பது தின்குழியமை என்னும் உயிரியல் செயல்முறை மூலம் திண்மக் கழிவுப் பொருட்களை, கேடு விளைவிக்கும் நுண்ணுயிரிகளை, அல்லது வேறு வெளிப் பதார்த்தங்களை தனது கலமென்சவ்வினால் மூடி உள்ளிழுக்கும் அல்லது விழுங்கும் உயிரணுக்களாகும். பொதுவாக குருதியில் காணப்படும் வெண்குருதியணுக்களில் சில இவ்வகையான தின்குழிய வகைகளாகும். நடுவமைநாடிகள், ஒற்றைக் குழியங்கள், பெருவிழுங்கிகள், கிளையி உயிரணுக்கள், மற்றும் Mast cell என்பன தின்குழியங்களாகும்.  
தின்குழியங்கள் நோய் எதிர்ப்பாற்றல் முறைமையில் மிக முக்கிய பங்காற்றுவதனால், தொற்றுநோய்களுக்கு எதிரான உடலியல் தொழிற்பாட்டில் முக்கிய இடத்தை வகிக்கின்றன]].. விலங்கு இராச்சியத்தில் அனைத்து உயிரினங்களிலும் இந்த தின்குழியங்களின் தொழிற்பாடு இருப்பினும், முதுகெலும்பிகளிலேயே மிகவும் விருத்தியடைந்த நிலையில் காணப்படுகின்றது. மனிதர்களில் ஒரு லீட்டர் குருதியில் கிட்டத்தட்ட 6 பில்லியன் தின்குழியங்கள் இருப்பதாக கணக்கிடப்பட்டுள்ளது.
# தருப்பைப்புல்

**தருப்பைப்புல்** என்பது *Desmostachya bipinnata* என்ற அறிவியல் பெயர் கொண்ட புல்வகையைச் சேர்ந்த தாவரம் ஆகும். இது புதர்ச் செடியாகத் தரையடி மட்டத் தண்டிலிருந்து செழித்து வளரும். இதில் பல வகைகள் உண்டு. தருப்பைப் பொதுவாக ஆங்கிலத்தில் ஆல்பா புல் (Halfa Grass), Big cordgrass, மற்றும் உப்புக்கோரைப்புல் (Salt reed-grass) என அறியப்படுகிறது. பண்டைய மனித உலக வரலாற்றில் அறியப்பட்ட மற்றும் பயன்படுத்தப்பட்ட இத்தாவரம் இந்தியாவில் "தாப்" (Daabh), *தர்ப்பை* (Dharbha), *குசம் அல்லது குசா* (Kusha) முதலிய பல பெயர்களால் வழங்கப்படுகிறது.
# தருப்பைப்புல்

## பரவல்

*தருப்பை * வடகிழக்கு மற்றும் மேற்கு வெப்பமண்டலப் பகுதிகள், வடக்கு ஆப்பிரிக்கா, அல்ஜீரியா, சாட், எகிப்து, எரித்திரியா, எத்தியோப்பியா லிபியா, மொரிடானியா(Mauritania), சோமாலியா, சூடான், மற்றும் துனிசியா) ஆகிய நாடுகளிலும், மத்திய கிழக்கு நாடுகள் மற்றும் மித வெப்ப மண்டல மற்றும் வெப்பமண்டல நாடுகளான ஆசியா, ஆப்கானிஸ்தான், சீனா, இந்தியா, ஈரான், ஈராக், இஸ்ரேல், மியான்மார், நேபாளம், பாக்கிஸ்தான், சவுதி அரேபியா, தாய்லாந்து). ஆகிய இடங்களிலும் காணப்படுகிறது.
# தருப்பைப்புல்

## பயன்கள்

### மருத்துவம்

நாட்டுப்புற மருத்துவத்தில் தருப்பையானது வயிற்றுக்கடுப்பு மற்றும் பெரும்போக்கு எனப்படும் மாதவிடாய் மிகைப்பு, மற்றும் டையூரிடிக் எனப் பல்வேறுநோய்களின் சிகிச்சைக்குப் பயன்படுத்தப்பட்டு வருகிறது. மேலும் யுனானி மருத்துவத்திலும், ஆயுர்வேதம் மற்றும் சித்த மருத்துவத்திலும் பயன்படுத்தப்படுகிறது.
# தருப்பைப்புல்

## பயன்கள்

### பிற பயன்கள்

வறண்ட பகுதிகளில், தருப்பை கால்நடைகளுக்குச் சிறந்த தீவனமாகப் பயன்படுத்தப்படுகிறது.
# தருப்பைப்புல்

## பயன்கள்

### களை

ஆற்றோரங்களில் தானாகவே விளையும் தருப்பையானது, கோதுமைப் பயிர் விளை நிலங்களில் பொதுவாகக் களையாக வளர்கிறது.
# தருப்பைப்புல்

## சமயம்

இந்து மற்றும் புத்த சமயத்தில் தருப்பை பண்பாட்டு முதன்மைத்துவம் வாய்ந்த ஒரு புனிதத் தாவரமாகும். இது புத்தர் ஞான ஒளி பெறுவதற்காகத் தியானம் செய்வதற்கான ஒரு ஆசனமாகப் பயன்பட்டு வந்தது. ரிக் வேதத்தில்(Rig Veda) மதச் சடங்குகள் செய்யப்பயன்படும் ஒரு புனிதத் தாவரமாகத் தருப்பைக் குறிப்பிடப்படுகிறது. மேலும் இது துறவிகள், மத போதகர்கள் மற்றும் இறைவனுக்கான ஆசனமாகவும் குறிப்பிடப்பட்டுள்ளது. பகவத் கீதையில் தியானம் செய்வதற்குச் சிறந்த ஆசனமாகக் கிருட்டிணனால் தருப்பையாசனம் பரிந்துரைக்கப்படுகிறது.
# தருப்பைப்புல்

## வகைகள்

தருப்பையில் ஏழுவகை உண்டு.அவை,
1. குசை
1. காசம்
1. தூர்வை
1. விரிகி
1. மஞ்சம்புல்
1. விசுவாமித்திரம்
1. யவை
என்பன.
மேலும் நுனிப்பகுதி பருத்துக் காணப்படின் அது பெண்தருப்பை எனவும், அடிப்பகுதி பருத்திருப்பின் அது அலி தர்ப்பை எனவும், அடிமுதல் நுனி வரை ஒரே சமமாக இருப்பது ஆண் தருப்பை எனவும் வழங்கப்படுகிறது.
# தருப்பைப்புல்

## தமிழ் இலக்கியங்களில் தருப்பை

### பெரும்பாணாற்றுப்படை

பெரும்பாணாற்றுப்படையில் கூரைகள் தருப்பையால் வேயப்பட்டிருந்தன எனக் குறிப்பிடப்படுகிறது.
# தருப்பைப்புல்

## தமிழ் இலக்கியங்களில் தருப்பை

### சிலப்பதிகாரம்

-
# இராமானுசார்ய திவ்விய சரிதை

**இராமானுசார்ய திவ்விய சரிதை** என்னும் நூலை இயற்றியவர் பிள்ளை லோகஞ்சீயர். இந்த நூலின் காலம் 16ஆம் நூற்றாண்டு. இராமானுசர் வரலாற்றைக் கூறும் நூல்கள் பலவற்றில் இந்த நூல் மிகவும் விரிவானது.
# இராமானுசார்ய திவ்விய சரிதை

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# விராத்ஸ்சாஃப்

**விராத்ஸ்சாஃப் ** (*Wrocław*, ; ), போலந்து நாட்டின் மேற்குப் பகுதியில் *கீழ் சிலேசியா*வில் ஓத்ரா ஆற்றின் கரையில் அமைந்துள்ள ஓர் நகரமாகும். இதுவே மேற்கு போலந்தின் மிகப்பெரும் நகரமாகும்.  
வரலாற்றில் சிலேசியாவின் தலைநகரமாக விளங்கிய விராத்ஸ்சாஃப் தற்போதைய கீழ் சிலேசிய வாய்வோதெஷிப்பின் தலைநகரமாக உள்ளது. கடந்த காலத்தின் பல்வேறு நேரங்களில் இந்த நகரம் போலந்து இராச்சியம் (1025 - 1385), பொகீமியா, ஆத்திரியா, பிரசியா, அல்லது செருமனி நாடுகளின் அங்கமாக இருந்துள்ளது.1945ஆம் ஆண்டு முதல் இரண்டாம் உலகப் போருக்குப் பின் ஏற்பட்ட எல்லை வரையறுப்புகளின்படி போலந்து நாட்டில் உள்ளது. 2010ஆம் ஆண்டு கணக்கெடுப்பின்படி இந்நகர மக்கள்தொகை 632,996 ஆகும். இது போலந்தின் நான்காவது மிகப்பெரும் நகரமாகும்.  
யூஈஎஃப்ஏ யூரோ 2012 போட்டிகள் நடைபெறும் எட்டு இடங்களில் ஒன்றான விராத்ஸ்சாஃப்பில் 2014ஆம் ஆண்டிற்கான ஆண்கள் கைப்பந்து உலக வாகையர் போட்டிகள் நடக்க உள்ளன. மேலும் 2016ஆம் ஆண்டிற்கான ஐரோப்பிய பண்பாட்டுத் தலைநகரமாகவும் தெரிந்தெடுக்கப்பட்டுள்ளது. 2017ஆம் ஆண்டில் ஒலிம்பிக் போட்டிகளில் தெரிவாகாத 37 விளையாட்டுக்களுக்கான உலக விளையாட்டுப் போட்டிகள் இங்கு நடத்த தெரிவாகியுள்ளது.
# மட்டக்களப்பு வரலாறு - ஒரு அறிமுகம் (நூல்)

**மட்டக்களப்பு வரலாறு - ஒரு அறிமுகம்** என்னும் நூல் மட்டக்களப்பு வரலாறு பற்றிய சமகால ஆய்வு நூலாகும்.
# மட்டக்களப்பு வரலாறு - ஒரு அறிமுகம் (நூல்)

## நூலின் பிரதான பகுதிகள்

- அத்தியாயம் 1: நுழைவாயில்
- அத்தியாயம் 2: ஈழமும் அதன் மொழிவழிப் பாரம்பரியமும்
- அத்தியாயம் 3: மட்டக்களப்பின் எல்லைகளும் அதன் நில அமைவும்
- அத்தியாயம் 4: மட்டக்களப்பின் பூர்வீகக் குடிகளும் குடியேற்றங்களும்
- அத்தியாயம் 5: மட்டக்களப்பின் பிரதேச ஆட்சியாளர்களும் செயற்பாடுகளும்
- அத்தியாயம் 6: மட்டக்களப்புச் சமூகங்களும் அவற்றின் விரிவாக்கமும்
- அத்தியாயம் 7: மட்டக்களப்புச் சமூக அமைப்பிலிருந்து மாறுபடும் பண்டைய மரபுவழிச் சமூகங்கள்
- அத்தியாயம் 8: மட்டக்களப்பின் மதவழிச் சமூகங்கள்
- அத்தியாயம் 9: சிங்களவர்கள்
# போசுனான்

**போசுனான் ** (*Poznań*, ; ) போலந்து நாட்டின் மேற்கு-மத்தியப் பகுதியில் வார்த்தா ஆற்றின் கரையில் அமைந்துள்ள ஒரு நகரமாகும். 2010 கணக்கெடுப்பின்படி இதன் மக்கள்தொகை 551,627 ஆகும். போலந்தின் மிகப் பழமையான நகரங்களில் ஒன்றான போசுனான் துவக்க கால போலந்து இராச்சியத்தின் மிகவும் முக்கியமான மையமாகத் திகழ்ந்தது; இங்குள்ள தேவாலயத்தில்தான் இப்பழங்கால இராச்சியத்தின் முதல் மன்னர்கள் புதைக்கப்பட்டுள்ளனர். இதுவே போலந்தின் முதல் தலைநகரமாக இருந்ததாக கூறப்படுகிறது.  
போசுனான் போலந்தின் ஐந்தாவது மிகப்பெரும் நகரமாகும். வணிகம், தொழில் மற்றும் கல்விக்கு முக்கிய மையமாக விளங்குகிறது. வரலாற்றின்படி இது பெரும் போலந்து எனப்படும் வீல்கோபோலாஸ்க்காவின் தலைநகரமாக விளங்கியது. தற்போது பெரிய போலந்து வாய்வோதெஷிப்பின் நிர்வாகத் தலைநகரமாக உள்ளது. 2012 ஐரோப்பியக் கால்பந்துப் போட்டிகள் நடத்தப்படும் நான்கு போலந்து நகரங்களில் ஒன்றாக போசுனான் விளங்குகிறது.
# தேவேந்திரகுல வேளாளர் கூட்டமைப்பு

**தேவேந்திரகுல வேளாளர் கூட்டமைப்பு** (*Devendra Kula Vellalar Federation*) ஒரு தமிழ்நாட்டு, அரசியல் கட்சியாகும். இக்கட்சி பெரும்பாலும் மள்ளர் மக்களின் பிரச்சினைகளை முன்வைத்து, அவர்களின் ஆதரவை நாடிச் செயல்படுகின்றது. இக்கட்சியின் தலைவர் சி. பசுபதி பாண்டியன் ஆவார்.
# தேவேந்திரகுல வேளாளர் கூட்டமைப்பு

## வரலாறு

இது 1993 ஆம் ஆண்டு, சூன் 12 அன்று சி. பசுபதி பாண்டியன் என்பவரால் துவங்கப்பட்டது. இக்கட்சியானது 2011 ஆம் ஆண்டு நடைபெற்ற சட்டமன்றத் தேர்தலில், திருநெல்வேலி சட்டமன்றத் தொகுதியில் போட்டியிட்டது. மேலும் சனவரி 10, 2012 அன்று திண்டுக்கல் மாவட்டம் நந்தவனப்பட்டியில், பசுபதி பாண்டியன் வெட்டிக் கொலை செய்யப்பட்டார். அவர் மறைவிற்குப் பிறகு, தூத்துக்குடி மாவட்டம், ஆத்தூரைச் சார்ந்த பா. ராஜேந்திரன் மாநிலச் செயல் தலைவராக செயல்பட்டு வருகிறார்.